Вовшахкхетар дерзош гулбеллачара билгалдаьккхира: «Ненан мотт цабезачунна, цуьнца ховха-экаме юкъаметтиг йоцучунна, иза буьйцуш, Iалашбеш воцучунна Даймохк, къам а доьзийла дац. Дуьненахь уггаре а хьалдолучех, исбаьхьачех бу нохчийн мотт. Оцу матто шену чу дерриге а лоцу – нохчийн къоман башхаллаш, истори, культура, гIиллакх-оьздангалла, Iадаташ, ламасташ. Нохчийн Республикин хьалхарчу Президента, Россин Турпалхочо Кадыров Ахьмад-Хьаьжас (Дала гIазот къобалдойла цуьнан) меттан хьокъехь сих-сиха олура: «Мотт ца хилча - къам дац!». Цундела лаа дацара 2007-чу шарахь Нохчийн Республикин Куьйгалхочо, Россин Турпалхочо Кадыров Ахьмад-Хьаьжин Рамзана Нохчийн Республикехь меттанийн хьокъехь» долчу Нохчийн Республикин законна куьг яздина апрелан 25-г1а де «Нохчийн меттан Де» д1акхайкхор. Тахана вайн махкахь мотт ма-хуьллу 1алашбо, шарбо, кхиабо, кхиош ю къоман культура, шуьйра ларъеш ю нохчаллин башхаллаш а…»